《喜元亮归》
宋代·李彭

念君赴修畛，值此春事晏。坐窗居人愁，木末游子远。

平时乐群心，亦起隔津叹。南风不解愠，执热要排遣。

好鸟噪檐际，冰玉来照眼。岁华几何时，莫遣费牵挽。

茂椒傥可人，勤来或忘返。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。